Marker

Marker er en kommune Østfold fylke på Østlandet. Kommunen grenser mot Aremark, Indre Østfold, Rakkestad, Aurskog-Høland, og mot Sverige (Årjäng kommune). Europavei 18 går gjennom kommunen. Kommunesenteret er tettstedet Ørje. 

Landskapet domineres av de langstrakte innsjøene Rødenessjøen og Øymarksjøen. Ørjeelva mellom de to sjøene ble kanalisert i 1860.

De største attraksjonene i kommunen er Ørje fort, Basmo festning og Haldenkanalen med Kanalmuseet på Ørje Brug. Her er også et levende dampbåtmiljø drevet av stiftelsen DS Engebret Soot.

Marker ble opprettet 1. januar 1964 ved sammenslåing av Rødenes og Øymark kommuner. Rødenes hadde ved sammenslåingen 1 314 innbyggere, Øymark hadde 2 091.

 Geografi og klima 
Kommunen grenser i nord til Aurskog-Høland og strekker seg langs Haldenvassdraget og svenskegrensa ned til Aremark i sør. I vest grenser kommunen til Indre Østfold og Rakkestad. Kommunen krysses av europavei 18 gjennom kommunesenteret Ørje til Sverige.

De største innsjøene er Rødenessjøen og Øymarksjøen, som er forbundet ved Ørjeelva og sluser gjennom Ørje. I sørøst kommer en arm av innsjøen Store Le inn fra Sverige. Herfra er det mulig å bruke båt via Dalslands kanal til Vänern og videre via Göta kanal til Østersjøen eller Kattegat.

Kommunens høyeste punkt er Linnekleppen 326 moh, på grensa mot Rakkestad i sørvest.

 Normaler for Ørje (123 moh.)eklima.no   Jan Feb Mar Apr Mai Jun Jul Aug Sep Okt Nov Des År Temperaturnormal (°C) −6,0 −5,5 −1,8 3,4 9,5 14,1 15,4 14,2 9,8 5,8 0,5 −4,0 4,6 Nedbør (mm) 55 45 48 44 56 69  79 92 95  101 84 61 829

 Tettsteder 
 Ørje

 Kirker 
 Rødenes
 Klund
 Ørje
 Øymark

Politikk

Se også utfyllende artikkel: Kommunestyrevalg i Marker.

 Kommunestyrevalget 2023 

 Referanser 

 Eksterne lenker 


  Kommunefakta Marker (Viken) - Statistisk sentralbyrå 

  Haldenvassdragets kanalmuseum/Østfoldmuseene